Birkir Bárðarson leiðangursstjóri vonast til þess að öll skipin láti úr höfn til mælinga og leitar í kvöld eða nótt . Hafrannsóknaskipið Árni Friðriksson kom til Neskaupstaðar í morgun . Þar eru einnig í höfn grænlenska skipið Polar Amaroq og Hákon EA . Þessi þrjú skip munu ásamt Bjarna Ólafssyni AK og Ásgrími Halldórssyni SF taka þátt í loðnuleiðangri sem er að hefjast . Síldarvinnslan hf. greinir frá þessu á heimasíðu sinni . Tíðindamaður Síldarvinnslunnar ræddi við Birki Bárðarsson leiðangursstjóra , sem sagðist vonast til að skipin öll létu úr höfn í kvöld eða nótt eftir að undirbúningsvinnu er lokið . „ Saman munu skipin leita út af Austfjörðum og Norðausturlandi í fyrstu atrennu . Loðnan hefur oft komið mönnum á óvart , “ er haft eftir Birki á vef Síldarvinnslunnar .